title: A Tanács (EU) 2017/619 határozata (2017. március 27.) a Régiók Bizottságának a Spanyol Királyság által javasolt egy póttagja kinevezéséről

text:
               1.4.2017

               HU

               Az Európai Unió Hivatalos Lapja

               L 89/8

         A TANÁCS (EU) 2017/619 HATÁROZATA
   (2017. március 27.)
   a Régiók Bizottságának a Spanyol Királyság által javasolt egy póttagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel az osztrák kormány javaslatára,
   mivel:

               (1)

               A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot. 2015. október 5-én a Tanács (EU) 2015/1792 (4) határozata értelmében Borja COROMINAS FISAS-t Yolanda IBARROLA DE LA FUENTE váltotta fel póttagként.

               (2)

               Yolanda IBARROLA DE LA FUENTE hivatali idejének lejártát követően a Régiók Bizottsága egy póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottsága póttagjává nevezi ki a következő személyt:

               —

               Ignacio Javier GARCÍA GIMENO, Director General de Asuntos Europeos y Cooperación con el Estado de la Comunidad de Madrid.

         2. cikk
   Ez a határozat az elfogadásának napján lép hatályba.

      Kelt Brüsszelben, 2017. március 27-én.

            a Tanács részéről

            az elnök

         C. ABELA

      (1)  A Tanács (EU) 2015/116 határozata (2015. január 26.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

      (2)  A Tanács (EU) 2015/190 határozata (2015. február 5.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

      (3)  A Tanács (EU) 2015/994 határozata (2015. június 23.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).

      (4)  A Tanács 2015. október 5-i (EU) 2015/1792 határozata a Régiók Bizottsága öt spanyol tagjának és öt spanyol póttagjának kinevezéséről (HL L 260., 2015.10.7., 28. o.).


title: 2010/632/EU: A Tanács határozata ( 2010. október 15. ) az Európai Gazdasági és Szociális Bizottság egy román tagjának a 2010. szeptember 21-től 2015. szeptember 20-ig tartó időszakra történő kinevezéséről

text:
               23.10.2010

               HU

               Az Európai Unió Hivatalos Lapja

               L 279/32

         A TANÁCS HATÁROZATA
   (2010. október 15.)
   az Európai Gazdasági és Szociális Bizottság egy román tagjának a 2010. szeptember 21-től2015. szeptember 20-ig tartó időszakra történő kinevezéséről
   (2010/632/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 300. cikke (2) bekezdésére és 302. cikkére, összefüggésben az Európai Unióról szóló szerződéshez, az Európai Unió működéséről szóló szerződéshez, illetve az Európai Atomenergia-közösséget létrehozó szerződéshez csatolt, átmeneti rendelkezésekről szóló jegyzőkönyv 7. cikkével,
   tekintettel Románia előterjesztésére,
   tekintettel az Európai Bizottság véleményére,
   mivel:

               (1)

               Az Európai Gazdasági és Szociális Bizottság tagjainak hivatali ideje 2010. szeptember 20-án lejárt.

               (2)

               A Tanács 2010. szeptember 13-án elfogadta az Európai Gazdasági és Szociális Bizottság tagjainak a 2010. szeptember 21-től2015. szeptember 20-ig tartó időszakra történő kinevezéséről szóló 2010/570/EU, Euratom határozatot (1), egy román tag kivételével, akit a román hatóságok egy későbbi időpontban kívántak javasolni.

               (3)

               A Tanácshoz 2010. szeptember 28-án beérkezett levélben a román hatóságok előterjesztették a Tanácsnak annak a jelöltnek a nevét, akit a Szerződés által Románia számára biztosított helyek betöltése érdekében a fent említett időtartamra az Európai Gazdasági és Szociális Bizottság tagjává javasolnak kinevezni,

         ELFOGADTA EZT A HATÁROZATOT:
   1. cikk
   A Tanács a 2010. szeptember 21-től2015. szeptember 20-ig terjedő időszakra Eugen LUCAN-t az Európai Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Luxembourgban, 2010. október 15-én.

            a Tanács részéről

            az elnök

         E. SCHOUPPE

      (1)  HL L 251., 2010.9.25., 8. o.


title: 2014/623/EU: Az Európai Parlament határozata ( 2014. április 3. ) a Tiszta Égbolt közös vállalkozás 2012-es pénzügyi évre szóló költségvetésének végrehajtására vonatkozó mentesítésről

text:
               5.9.2014

               HU

               Az Európai Unió Hivatalos Lapja

               L 266/318

         AZ EURÓPAI PARLAMENT HATÁROZATA
   (2014. április 3.)
   a Tiszta Égbolt közös vállalkozás 2012-es pénzügyi évre szóló költségvetésének végrehajtására vonatkozó mentesítésről
   (2014/623/EU)
   AZ EURÓPAI PARLAMENT,

               —

               tekintettel a Tiszta Égbolt közös vállalkozás 2012-es pénzügyi évre vonatkozó végleges éves beszámolójára,

               —

               tekintettel a Számvevőszéknek a Tiszta Égbolt Közös Vállalkozás 2012-es pénzügyi évre vonatkozó éves beszámolójáról szóló jelentésére, a közös vállalkozás válaszaival együtt (1),

               —

               tekintettel a Tanács 2014. február 18-i ajánlására (05851/2014 – C7-0053/2014),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel a Tiszta Égbolt közös vállalkozás létrehozásáról szóló, 2007. december 20-i 71/2008/EK tanácsi rendeletre (4) és különösen annak 11. cikke (4) bekezdésére,

               —

               tekintettel a Tiszta Égbolt közös vállalkozás pénzügyi szabályzatára, melyet igazgatótanácsa 2008. november 7-i határozatával fogadott el,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0210/2014),

               1.

               mentesítést ad a Tiszta Égbolt közös vállalkozás ügyvezető igazgatója számára a közös vállalkozás 2012-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tiszta Égbolt közös vállalkozás ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 369., 2013.12.17., 10. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 30., 2008.2.4., 1. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: 2013/576/EU: Az Európai Parlament határozata ( 2013. április 17. ) az Európai Élelmiszerbiztonsági Hatóság 2011-es pénzügyi évre szóló költségvetésének végrehajtására vonatkozó mentesítésről

text:
               16.11.2013

               HU

               Az Európai Unió Hivatalos Lapja

               L 308/228

      AZ EURÓPAI PARLAMENT HATÁROZATA

   (2013. április 17.)
   az Európai Élelmiszerbiztonsági Hatóság 2011-es pénzügyi évre szóló költségvetésének végrehajtására vonatkozó mentesítésről
   (2013/576/EU)
   AZ EURÓPAI PARLAMENT,

               —

               tekintettel az Európai Élelmiszerbiztonsági Hatóság 2011-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Élelmiszerbiztonsági Hatóság 2011-es pénzügyi évre vonatkozó éves beszámolójáról szóló jelentésére, a hatóság válaszaival együtt (1),

               —

               tekintettel a Tanács 2013. február 12-i ajánlására (05753/2013 – C7-0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Élelmiszerbiztonsági Hatóság létrehozásáról szóló, 178/2002/EK európai parlamenti és tanácsi rendeletre (4) és különösen annak 44. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszerbiztonsági Bizottság véleményére (A7-0074/2013),

               1.

               mentesítést ad az Európai Élelmiszerbiztonsági Hatóság ügyvezető igazgatója számára a hatóság 2011-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Élelmiszerbiztonsági Hatóság ügyvezető igazgatójának, a Tanácsnak, a Bizottságnak és a Számvevőszéknek, továbbá gondoskodjon az Európai Unió Hivatalos Lapjában való közzétételről (L sorozat).

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 92. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 31., 2002.2.1., 1. o.

      (5)  HL L 357., 2002.12.31., 72. o.

         AZ EURÓPAI PARLAMENT ÁLLÁSFOGLALÁSA

      (2013. április 17.)
      az Európai Élelmiszerbiztonsági Hatóság 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az Európai Élelmiszerbiztonsági Hatóság 2011-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Élelmiszerbiztonsági Hatóság 2011-es pénzügyi évre vonatkozó éves beszámolójáról szóló jelentésére, a hatóság válaszaival együtt (1),

                  —

                  tekintettel a Tanács 2013. február 12-i ajánlására (05753/2013 – C7-0041/2013),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) (költségvetési rendelet) és különösen annak 185. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

                  —

                  tekintettel az Európai Élelmiszerbiztonsági Hatóság létrehozásáról szóló, 178/2002/EK európai parlamenti és tanácsi rendeletre (4) és különösen annak 44. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszerbiztonsági Bizottság véleményére (A7-0074/2013),

                  A.

                  mivel Számvevőszék megállapította, hogy kellő mértékben megbizonyosodott arról, hogy az Európai Élelmiszerbiztonsági Hatóság (a továbbiakban: „hatóság”) 2011-es pénzügyi évre vonatkozó éves beszámolója megbízható, és hogy az annak alapjául szolgáló ügyletek jogszerűek és szabályszerűek;

                  B.

                  mivel a hatóság 2011-es pénzügyi évre szóló költségvetése 77 309 800,00 EUR volt, ezzel szemben 2010-ben 74 700 000 EUR-t tett ki, ami 3,49 %-os növekedést jelent; miközben az ügynökség finanszírozása teljes mértékben az Unió költségvetéséből történik;

         Költségvetési és pénzgazdálkodás

                  1.

                  megállapítja, hogy a pénzügyi év során a költségvetési ellenőrzési erőfeszítések továbbra is hozzájárulnak a folyamatosan magas végrehajtási arányhoz, amely 98,47 % (2010-ben 98,8 % volt);

                  2.

                  megjegyzi, hogy a kifizetési előirányzatok végrehajtási aránya 82,05 % volt, ami az előző évhez képest (83,51 %) minimális csökkenést jelent;

                  3.

                  megjegyzi, hogy 2011-ben az Unió költségvetéséből a hatóság rendelkezésére bocsátott pénzügyi források összege 78 800 000 EUR volt; megjegyzi, hogy 2011 végére 355 álláshelyből 334 be volt töltve, és hogy a hatóság 109 szerződéses alkalmazottat és kirendelt nemzeti szakértőt foglalkoztatott; kéri a hatóságot, hogy javítsa a foglalkoztatási arányt, jóllehet teljes mértékben tudatában van annak, hogy helyszíne miatt a hatóság a közlekedés terén bizonyos hátrányokkal rendelkezik;

                  4.

                  emlékezteti a hatóságot arra, hogy fokozottabb módon tartsa tiszteletben az évenkéntiség elvét; a 2011-es évet különleges évnek tekinti az új központba történő átköltözés, valamint a kifizetések ennek következtében történt késedelmes elszámolása miatt;

         Ingatlanpolitika

                  5.

                  megjegyzi, hogy a hatóság 2011 decemberében 36,8 millió EUR-ért új székházat vásárolt, a vételár negyedéves részletekben, 25 éves futamidő alatt törlesztendő, ami 18,5 millió EUR fizetendő kamatot jelent; megjegyzi ezenkívül, hogy a Számvevőszék azt a kérdést tette fel, hogy – a hatékony és eredményes pénzgazdálkodás elvével összhangban, a költségvetési rendelet teljes mértékű tiszteletben tartásával – vajon lehetséges lett volna-e gazdaságosabb alternatíváért folyamodni a költségvetési hatósághoz;

                  6.

                  a hatóságtól származó információk alapján megállapítja, hogy az 2005-ben benyújtotta az ingatlanprojektet a költségvetési hatóságnak 25-éves futamidejű vételár-kifizetési megállapodással, és a költségvetési hatóság jóváhagyta az ingatlanprojektet; megjegyzi, hogy a Számvevőszék javaslata alapján kérés érkezett a Bizottsághoz, hogy keressen további kifizetési előirányzatokat annak érdekében, hogy egyetlen önrészfizetéssel meg lehessen oldani a teljes vásárlást; megjegyzi azonban, hogy a kiadások beszűkítésének jelenlegi időszakában nem volt lehetőség a hatóság előirányzatainak növelése révén az egyetlen önrészfizetés fedezésére; megjegyzi, hogy a vásárláshoz elfogadott feltételek a korábbi bérleti megoldáshoz képest a hatóság épületeivel kapcsolatos költségek csökkentéséhez vezettek;

         Átcsoportosítások

                  7.

                  a Számvevőszék jelentése és a hatóság éves tevékenységi jelentése alapján megállapítja, hogy 2011-ben 13 költségvetési átcsoportosítás történt; megjegyzi, hogy többek között 2,46 millió EUR-t csoportosítottak át az I. címtől a II. cím infrastrukturális és informatikai költségvetési soraihoz azzal a céllal, hogy forrásokat teremtsenek az informatikai és pénzügyi rendszerek átszervezéséhez és az eredményszemléletű számvitelre való átálláshoz kapcsolódó kiigazításához, valamint hogy megerősítsék a végleges székhelyre való átköltözéshez és a végleges székhely felszereléséhez rendelkezésre álló forrásokat; megjegyzi ezenkívül, hogy átcsoportosítások történtek a II. és a III. címen belül; aggodalommal tesz említést a Számvevőszék azon megjegyzéséről, hogy ez a helyzet költségvetés-tervezési, illetve -végrehajtási nehézségeket jelez, és ellentmond az egyediség költségvetési alapelvének;

         Összeférhetetlenség és átláthatóság

                  8.

                  örömmel látja, hogy a Számvevőszék ellenőrzést végzett négy európai uniós ügynökségnél (köztük az Európai Élelmiszerbiztonsági Hatóságnál) abból a célból, hogy értékelje az összeférhetetlenség kezeléséhez alkalmazott politikákat és eljárásokat, és az ellenőrzés eredményeit a 15/2012. sz. számvevőszéki különjelentés ismertette;

                  9.

                  aggodalommal jegyzi meg, hogy a Számvevőszék megállapításai szerint a helyszíni ellenőrzés lezárásakor (2011. októberben) a hatóság nem kezelte megfelelően az összeférhetetlenségi ügyeket; megjegyzi azonban, hogy időközben a hatóság már kidolgozta az összeférhetetlenség kezelésére vonatkozó összetett politikákat; mindenesetre aggodalmának ad hangot amiatt, hogy ezek a politikák nem vezettek a kívánt eredményekhez;

                  10.

                  üdvözli, hogy 2012. októberében az igazgatótanács valamennyi tagja számára etikával és integritással kapcsolatos kötelező jellegű foglalkozásokat szerveztek, azonban arra hívja fel az igazgatótanácsot, hogy hatékonyan hajtsa végre magatartási kódexét és fogadjon el rendelkezéseket a „forgóajtó-effektus” típusú ügyek megelőzésére és szankcionálására, hogy a jövőben elkerüljék a volt elnökéhez hasonló helyzetek kialakulását;

                  11.

                  nyugtázza, hogy a hatóság 2013 végére beütemezte függetlenségi politikájának értékelését, és vállalta, hogy többek között mérlegeli a bizalommal való visszaélés esetén alkalmazott eljárások – köztük a tudományos vizsgálat integritását ellenőrző eljárás – eredményeinek közzétételét, valamint összeférhetetlenségi bizottsága mandátumának bővítését és megerősítését, például a francia Élelmiszerbiztonsági, Környezetvédelmi és Munkaügyi Ügynökség (ANSES) etikai normákkal és az összeférhetetlenségek megelőzésével foglalkozó bizottságának mandátuma mintájára; elvárja, hogy a hatóság 2013 októbere előtt tájékoztassa a mentesítésért felelős hatóságot erről a kérdésről;

                  12.

                  felhívja a hatóságot, hogy kezdjen strukturált párbeszédet a civil társadalommal az összeférhetetlenséggel kapcsolatos kérdésekről, és az érintett szervezeteket legalább évente kétszer hívja meg, hogy egy meghatározott menetrend szerint nyíltan megvitassák a közös érdeklődésre számot tartó ügyeket, valamint tájékoztassa a mentesítésért felelős hatóságot e megbeszélések eredményeiről; megjegyzi, hogy a hatóság intenzívebbé tette az érintett felekkel és a civil társadalommal folytatott párbeszédet; úgy véli, hogy e párbeszédeket intézményesíteni kell, és azokat a hatóság igazgatótanácsának figyelembe kell vennie;

                  13.

                  aggodalmát fejezi ki amiatt, hogy a hatóság kritikákat kapott a éves érdekeltségi nyilatkozatok közzétételének átláthatóságára és az összeférhetetlenségre vonatkozó képzések hiányára vonatkozóan; kéri, hogy tegyenek intézkedéseket e kérdésekben, és sürgeti a hatóságot, hogy tájékoztassa a mentesítésért felelős hatóságot a megtett lépésekről; üdvözli, hogy a hatóság immár közzétette valamennyi szakértőjének éves érdekeltségi nyilatkozatát, és azok elérhetők az ügynökség honlapján;

                  14.

                  sürgeti a hatóságot, hogy az összeférhetetlenségeket továbbra is tartsa a prioritási listán annak érdekében, hogy védje hitelességét és biztosítsa a közvélemény élelmiszer-biztonságba vetett bizalmát, valamint hogy a lehető legrészletesebb és legpontosabb formában jelezze, hogyan fogja végrehajtani a Számvevőszék jelentésének és az Európai Parlament állásfoglalásainak fő ajánlásait; sürgeti a hatóságot, hogy az összeférhetetlenségeket a lehető legnagyobb odafigyeléssel kezelje, tekintve az alapul szolgáló rendelet felülvizsgálatának megkezdését, ami lehetőséget teremt a (Gazdasági Együttműködési és Fejlesztési Szervezet) OECD meghatározása szerinti legmagasabb irányítási standardok elérésére, és amely pozitív hatást gyakorolhat a hatóság irányítási struktúrájára, függetlenségére és tudományos színvonalára; úgy véli, hogy az alapul szolgáló rendelet felülvizsgálata lényeges lehetőséget jelent a radikális változások jelzésére a hatóságnál, amely az élelmiszerbiztonsággal és a környezeti biztonsággal kapcsolatos objektív tudományos tanácsadásért felelős uniós szinten;

                  15.

                  határozottan javasolja, hogy annak megelőzése érdekében, hogy a hatóság személyzete az állásából közvetlenül az ágazaton belül vagy kapcsolódó lobbiügynökségeknél helyezkedjen el hasonló állásban, vagy fordítva, megfelelő várakozási időt kell bevezetni bizonyos munkaterületeken az összeférhetetlenségek elkerülése érdekében, és azt tiszteletben kell tartani;

                  16.

                  megállapítja, hogy a hatóság számos intézkedést hozott a Számvevőszék ellenőrzését és a 15/2012. sz. különjelentés kiadását követően, nevezetesen:

                              —

                              2007-ben a hatóság átfogó keretet dolgozott ki az esetleges összeférhetetlenségek elkerülésére, és azóta rendszeresen felülvizsgálta és frissítette azt,

                              —

                              2011 óta a hatóság megerősítette e keretet azáltal, hogy új politikát fogadott el a függetlenséggel és a tudományos döntéshozatali eljárásokkal kapcsolatban, azonban aggodalmát fejezi ki a felülvizsgált politika megfelelősége tekintetében, rámutatva az összeférhetetlenség számos esetére, amelyeket 2012-ben két megfigyelő nem kormányzati szervezet (NGO) tárt fel: a Corporate Europe Observatory és az Earth Open Source; további javításokat kér a hatóság függetlenségi politikája terén, beleértve az ágazathoz kapcsolódó testületekkel való összeköttetések betiltását,

                              —

                              2013 végére tervezik a hatóság függetlenséggel kapcsolatos politikájának és végrehajtási szabályainak felülvizsgálatát,

                              —

                              2012 júliusában a hatóság alkalmazta a Bizottság által rendelkezésre bocsátott etikai és feddhetetlenségi keretet, és az ajándékokra vonatkozóan külön politikát fogadott el,

                              —

                              2012-ben egy etikai tanácsadót neveztek ki;

                        sürgeti a hatóságot, hogy a különböző vezető szervek és szervezeti egységek körében esetlegesen felmerülő összeférhetetlenségek elkerülése érdekében továbbra is tartsa magát a Számvevőszék ajánlásaihoz, valamint 2013 októbere előtt tájékoztassa a mentesítésért felelős hatóságot a fent említett politikák és eljárások végrehajtásáról, valamint az összeférhetetlenségek kezelése terén bekövetkező bármely további fejleményről;

                  17.

                  elismeri a hatóság arra irányuló erőfeszítéseit, hogy javítsa az összeférhetetlenségek megelőzését és kezelését; megjegyzi azonban, hogy a megfigyelő nem kormányzati szervezetek továbbra is megkérdőjelezik külső szakértőinek függetlenségét és hozzáértését – sőt, az élelmiszer-biztonsági társszakértők is, mint például az endokrin rendszert károsító anyagokkal foglalkozó munkacsoport szakértői esetében; hangsúlyozza, hogy emiatt a hatóság munkáját megkérdőjelezik, mint ahogy az a 2012 decemberében, Berlinben tartott, az endokrin rendszert befolyásoló vegyi anyagok alacsony dózis mellett kifejtett hatásairól szóló JRC–NIEHS közös munkacsoport ülése során is történt;

                  18.

                  megjegyzi, hogy az igazgatótanács nyilvános ülés során választotta meg elnökét; azonban emlékeztet arra, hogy a 2010-es mentesítési eljárás során a Parlament nyílt szavazást kért az igazgatótanács elnökének megválasztásához, és elvárja, hogy hajtsák végre e kérést;

                  19.

                  megjegyzi, hogy az OECD iránymutatásai, amelyekre a Számvevőszék a 15/2012. sz. különjelentéssel kapcsolatos munkáját alapozta – miközben nemzetközi összehasonlítási alapot jelentenek ebben a kérdésben –, nem ügynökségek számára készültek, és nem felelnek meg teljes mértékben a decentralizált ügynökségek sajátos igényeinek; helyesli a Bizottság azon szándékát, hogy iránymutatásokat dolgozzon ki az összeférhetetlenség kezelésére vonatkozóan, ahogy azt az uniós decentralizált ügynökségekre vonatkozó közös megközelítés nyomon követéséről szóló ütemtervében is jelezte;

                  20.

                  hangsúlyozza a hatóság azon elkötelezettségét, hogy 2012 októberében elindítsa az érdekeltségi nyilatkozatok véletlenszerű mintájának első értékelését annak ellenőrzése érdekében, hogy azok összhangban vannak-e az újonnan elfogadott függetlenségi politikájával és a végrehajtási szabályokkal; megjegyzi azonban, hogy egyes jegyzőkönyveket még nem töltöttek ki, ami az értékelés elhalasztásához vezetett; sürgeti a hatóságot, hogy tájékoztassa a mentesítésért felelős hatóságot a késés okairól és az értékelés szervezése tekintetében előirányzott menetrendről;

                  21.

                  üdvözli a hatóság azon szándékát, hogy 2013-ban kísérleti projektet indítson annak érdekében, hogy a jelenleg a szabályozott termékek területén munkacsoportokon belül, külső szakértők által végzett tudományos munka egy részét intézményen belül oldja meg; megjegyzi, hogy ez a kezdeményezés az élelmiszerek összetevői és a GMO-k területén indul majd el; kéri a hatóságot, hogy adjon részletesebb információkat a mentesítésért felelős hatóságnak az elért előrelépésekről;

                  22.

                  megelégedéssel jegyzi meg, hogy 2011 óta a hatóság éves tevékenységi jelentésébe külön részt illesztett, amely a függetlenségi politikájának végrehajtása érdekében tett intézkedéseket írja le, ezáltal részben teljesítve a hatóság 2010-es évre vonatkozó mentesítéséről szóló 2012. október 23-i parlamenti állásfoglalásában megfogalmazott ajánlást (6);

                  23.

                  üdvözli, hogy a hatóság ügyvezető igazgatójának, felső vezetőinek és panelben részt vevő szakértőinek életrajza már elérhető az ügynökség internetes oldalán, a vonatkozó összeférhetetlenségi nyilatkozatokkal együtt; tudomásul veszi a hatóság nagyobb átláthatóságra irányuló erőfeszítéseit, ám kitart azon véleménye mellett, hogy ezeknek a rendelkezéseknek minden belső szakértőre is vonatkozniuk kell, ahogy azt a 2010-es mentesítési eljárás során már szóvá tette; úgy értesült, hogy a kérdéssel kapcsolatos munka már folyamatban van; kéri a hatóságot, hogy mihamarabb tájékoztassa a mentesítésért felelős hatóságot az e tekintetben elért haladásról;

         Belső ellenőrzés

                  24.

                  a hatóságtól származó információk alapján megjegyzi, hogy a Bizottság Belső Ellenőrzési Szolgálata 2011-ben megbízhatósági ellenőrzést végzett az operatív tervezés és a költségvetési tervezés tekintetében, miközben a Belső Ellenőrzési Osztály három megbízhatósági ellenőrzést végzett, nevezetesen a panel tagjainak kiválasztási folyamatára vonatkozóan, elvégezte a tudományos véleményekhez való szakértői hozzájárulás specifikus felülvizsgálatát (utólagos összeférhetetlenség), valamint a hatóság végleges székhelyével kapcsolatosan elszámolt költségek időközi felülvizsgálatát;

                  25.

                  elégedetten állapítja meg, hogy a Belső Ellenőrzési Szolgálat ellenőrzése nyomán tett 11 ajánlásból (egyik sem volt „kritikus”, kettő „nagyon fontos”, hét „fontos” és kettő „kívánatos”) a vezetőség mindegyiket elfogadta, és a még teljesítendő hat „nagyon fontos” ajánlásból ötöt végrehajtottak, és ezek a Belső Ellenőrzési Szolgálat ellenőrzésére várnak, továbbá a fennmaradó ajánlás végrehajtása is folyamatban van; megjegyzi ezenkívül, hogy a Belső Ellenőrzési Osztály két nagyon fontos ajánlást tett, és a még teljesítendő 11 nagyon fontos ajánlása közül ötöt hajtottak végre és hat van folyamatban; megjegyzi, hogy nincsen teljesítendő kritikus jelentőségű ajánlás;

                  26.

                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2013. április 17-i állásfoglalására (7).

         (1)  HL C 388., 2012.12.15., 92. o.

         (2)  HL L 248., 2002.9.16., 1. o.

         (3)  HL L 298., 2012.10.26., 1. o.

         (4)  HL L 31., 2002.2.1., 1. o.

         (5)  HL L 357., 2002.12.31., 72. o.

         (6)  HL L 350., 2012.12.20., 77. o.

         (7)  Elfogadott szövegek, P7_TA(2013)0134 (lásd e Hivatalos Lap 374. oldalát).


title: 2012/27/KKBP: A Politikai és Biztonsági Bizottság EUBAM Rafah/2/2011 határozata ( 2011. december 20. ) a rafahi átkelőhelyen működő határőrizeti európai uniós misszió (EUBAM Rafah) misszióvezetője megbízatásának meghosszabbításáról

text:
               13.1.2012

               HU

               Az Európai Unió Hivatalos Lapja

               L 9/14

         A POLITIKAI ÉS BIZTONSÁGI BIZOTTSÁG EUBAM RAFAH/2/2011 HATÁROZATA
   (2011. december 20.)
   a rafahi átkelőhelyen működő határőrizeti európai uniós misszió (EUBAM Rafah) misszióvezetője megbízatásának meghosszabbításáról
   (2012/27/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Uniónak a rafahi átkelőhelyen működő határőrizeti segítségnyújtó missziója (EUBAM Rafah) létrehozásáról szóló, 2005. november 25-i 2005/889/KKBP együttes tanácsi fellépésre (1) és különösen annak 10. cikke (1) bekezdésére,
   mivel:

               (1)

               A 2005/889/KKBP együttes fellépés értelmében a Tanács a Szerződés 38. cikkének megfelelően felhatalmazta a Politikai és Biztonsági Bizottságot (PBB) arra, hogy meghozza az EUBAM Rafah misszió politikai ellenőrzésére és stratégiai irányítására vonatkozó megfelelő határozatokat, beleértve a misszióvezető kinevezéséről szóló határozatot is.

               (2)

               A főtitkár/főképviselő javaslatára 2008. november 11-én az EUBAM Rafah/1/2008 határozatával (2) Alain FAUGERAS-t nevezte ki az EUBAM Rafah misszióvezetőjévé. A PBB 2010. május 21-én, az EUBAM Rafah/1/2010 határozatával (3) az Unió külügyi és biztonságpolitikai főképviselője (a továbbiakban: főképviselő) javaslatára 2011. május 24-ig meghosszabbította Alain FAUGERAS megbízatását, és ez a megbízatás az EUBAM Rafah/1/2011 határozattal (4)2011. december 31-ig meghosszabbításra került.

               (3)

               A főképviselő azt javasolta a PBB-nek, hogy 2012. január 1-jétől2012. december 31-ig hosszabbítsa meg Alain FAUGERAS-nak az EUBAM Rafah misszióvezetőjeként való megbízatását,

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság Alain FAUGERAS-nak a rafahi határellenőrzést segítő európai uniós misszió (EUBAM Rafah) misszióvezetőjeként való megbízatását a 2012. január 1-jétől2012. június 30-ig tartó időszakra meghosszabbítja.
   2. cikk
   Ez a határozat az elfogadásának napján lép hatályba.

      Kelt Brüsszelben, 2011. december 20-án.

            a Politikai és Biztonsági Bizottság részéről

            az elnök

         O. SKOOG

      (1)  HL L 327., 2005.12.14., 28. o.

      (2)  HL L 306., 2008.11.15., 99. o.

      (3)  HL L 126., 2010.5.22., 25. o.

      (4)  HL L 142., 2011.5.28., 63. o.


title: 2010/462/EU: A Bizottság határozata ( 2010. augusztus 18. ) a fogyasztók pozíciójának, valamint az európai pénzügyi piacok hatékonyságának és stabilitásának a fogyasztói szervezetek és hasonló szervezetek képzése révén történő erősítésére irányuló kísérleti projektre vonatkozó finanszírozási határozat elfogadásáról

text:
               20.8.2010

               HU

               Az Európai Unió Hivatalos Lapja

               L 219/21

         A BIZOTTSÁG HATÁROZATA
   (2010. augusztus 18.)
   a fogyasztók pozíciójának, valamint az európai pénzügyi piacok hatékonyságának és stabilitásának a fogyasztói szervezetek és hasonló szervezetek képzése révén történő erősítésére irányuló kísérleti projektre vonatkozó finanszírozási határozat elfogadásáról
   (2010/462/EU)
   AZ EURÓPAI BIZOTTSÁG,
   tekintettel az Európai Unióról szóló szerződésre,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (1) (a továbbiakban: költségvetési rendelet) és különösen annak 75. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendeletre (2) (a továbbiakban: végrehajtási szabályok) és különösen annak 90. cikkére,
   mivel:

               (1)

               A költségvetési rendelet 75. cikkének és a végrehajtási szabályok 90. cikke (1) bekezdésének megfelelően az intézmény vagy az intézmény által ráruházott hatáskörökkel rendelkező hatóságok által elfogadott finanszírozási határozatnak – amely meghatározza a kiadásokkal járó intézkedések alapvető elemeit – meg kell előznie az uniós költségvetésből a kiadásokra vállalt kötelezettségeket.

               (2)

               A költségvetési rendelet 49. cikke (6) bekezdése a) pontjának megfelelően a jelenlegi kísérleti projekt olyan kísérleti jellegű projekt, amely valamely intézkedés végrehajthatóságát és hasznosságát vizsgálja.

               (3)

               A költségvetési hatóság az uniós költségvetésből 2010-re 1 millió EUR-t különített el egy olyan kísérleti projektre, amely a fogyasztók pozícióját, valamint az európai pénzügyi piacok hatékonyságát és stabilitását hivatott erősíteni képzések révén.

               (4)

               E kísérleti projekt végrehajtásának keretében három fellépést terveznek, amelyek finanszírozását egyetlen határozat szabályozza.

               (5)

               Mivel a pénzügyi szolgáltatások egyre összetettebbé válnak, a fogyasztóknak nagyobb szükségük van pénzügyi tanácsadásra. Az általános pénzügyi tanácsadást biztosító szolgáltatás erősítheti a fogyasztók pozícióját, és információt nyújt arról, hogyan érdemes pénzügyi szolgáltatásokat vásárolni. A nonprofit szervezetek, például fogyasztói szervezetek és más nem kormányzati szervezetek, továbbá kormányzati szervezetek képzése lehetővé teszi, hogy e szervezetek eredményesebben nyújtsanak tanácsadást a fogyasztóknak a pénzügyi szolgáltatások széles spektrumát illetően.

               (6)

               E finanszírozási határozat hatálya a költségvetési rendelet 83. cikkének és a végrehajtási szabályok 106. cikke (5) bekezdésének alapján a késedelmi kamat kifizetésére is kiterjedhet.

               (7)

               E határozat alkalmazásában indokolt a „lényeges változtatás” kifejezést a végrehajtási szabályok 90. cikke (4) bekezdésének értelmében meghatározni,

         ELFOGADTA EZT A HATÁROZATOT:
   Egyetlen cikk
   A mellékletben említett fellépések elfogadásra kerülnek. A fellépések finanszírozása legfeljebb 1 000 000 EUR erejéig az Európai Unió 2010-re szóló költségvetésének 17 02 04. költségvetési tételéből történik. Ezekből az előirányzatokból késedelmi kamatokat is lehet fedezni.
   A következő fejezetekben feltüntetett összegek tájékoztató jellegűek. Az összes intézkedés maximális indikatív költségvetésén belül az összesen 20 %-ot meg nem haladó változások nem tekintendők jelentősnek, ha nem befolyásolják lényegesen a kísérleti projekt jellegét és célkitűzéseit.
   Az engedélyezésre jogosult tisztviselő a hatékony és eredményes pénzgazdálkodás és az arányosság elvével összhangban elfogadhatja ezeket a változásokat.

      Kelt Brüsszelben, 2010. augusztus 18-án.

            a Bizottság részéről

            az elnök

         José Manuel BARROSO

      (1)  HL L 248., 2002.9.16., 1. o.

      (2)  HL L 357., 2002.12.31., 1. o.

      MELLÉKLET
      Terület: Fogyasztóügyi politika

         A 17 02 04. költségvetési tételhez tartozó kísérleti projekt

      Jogalap: Az 1605/2002/EK, Euratom tanácsi rendelet 49. cikke (6) bekezdésének a) pontja
      1 millió EUR költségvetési juttatást különítenek el a fogyasztók pozíciójának, valamint az európai pénzügyi piacok hatékonyságának és stabilitásának erősítését szolgáló kísérleti projekt elindítására; a projekt célja, hogy a pénzügyi szolgáltatások terén erősítse a fogyasztók pozícióját, elsősorban képzések és a fogyasztóknak nyújtott tanácsadás révén.
      A tervezett intézkedések száma: Az Egészség- és Fogyasztóügyi Főigazgatóság 3 különböző fellépést tervez a fogyasztók pozíciójának a pénzügyi szolgáltatások területén képzéssel történő erősítése vonatkozásában:
      képzések a pénzügyi szolgáltatásokról – meglévő keretszerződés alapján – olyan fogyasztói szervezeteknek és más érdekelt nonprofit feleknek, amelyek a pénzügyi szolgáltatások felhasználóinak nyújtanak tájékoztatást és tanácsadást. Erre a fellépésre meglévő keretszerződés alapján 2010 szeptemberében 200 000 EUR értékben kötnek szerződést,
      tanulmány a tagállamokban működő olyan nonprofit szervezetek feltérképezésére, amelyek általános tanácsadást nyújtanak a pénzügyi szolgáltatásokról a fogyasztóknak. A tanulmány felméri azt is, melyek a bevált gyakorlatok az általános pénzügyi tanácsadási szolgáltatások terén. Emellett azt is meghatározza, hogy az említett szervezeteknek a pénzügyi tanácsadáshoz kapcsolódóan milyen képzési igényeik vannak. E tanulmány elkészítésére, amelyre vonatkozóan 2010 augusztusában (szolgáltatási szerződés megkötésére irányuló) nyílt ajánlati felhívást tesznek közzé, 150 000 EUR értékű összeget különítenek el.
      Az említett feltérképező tanulmányt követő intézkedésként további képzések szervezésére kerül sor a pénzügyi szolgáltatások terén olyan érdeklődő nonprofit szervezetek számára, amelyek általános pénzügyi tanácsadási szolgáltatást nyújtanak a fogyasztóknak. Erre a képzési fellépésre, amelyre vonatkozóan 2011 májusában (szolgáltatási szerződés megkötésére irányuló) nyílt ajánlati felhívást tesznek közzé, 650 000 EUR értékű összeget különítenek el.


title: A Tanács határozata (2003. május 19.) az Orosz Föderációban a többoldalú nukleáris környezeti programról szóló keretmegállapodás és annak az igényekről, bírósági eljárásokról és kártalanításokról szóló jegyzőkönyve Európai Közösség részéről történő aláírásáról, ideiglenes alkalmazásáról, és az említett megállapodásnak és annak jegyzőkönyvének az Európai Atomenergia-közösség nevében a Bizottság általi elfogadásának jóváhagyásáról

text:
11/47. kötet         HU                             Az Európai Unió Hivatalos Lapja                                                  117
32003D0462
L 155/35                                        AZ EURÓPAI UNIÓ HIVATALOS LAPJA                                               2003.6.24.
                                                     A TANÁCS HATÁROZATA
                                                            (2003. május 19.)
             az Orosz Föderációban a többoldalú nukleáris környezeti programról szóló keretmegállapodás és annak
             az igényekről, bírósági eljárásokról és kártalanításokról szóló jegyzőkönyve Európai Közösség részéről
             történő aláírásáról, ideiglenes alkalmazásáról, és az említett megállapodásnak és annak jegyzőkönyvének
                    az Európai Atomenergia-közösség nevében a Bizottság általi elfogadásának jóváhagyásáról
                                                               (2003/462/EK)
AZ EURÓPAI UNIÓ TANÁCSA,                                                A KÖVETKEZŐKÉPPEN HATÁROZOTT:
tekintettel az Európai Közösséget létrehozó szerződésre, és külö-                                     1. cikk
nösen annak 181a. cikke (3) bekezdésének második mondatára,
a 300. cikk (2) bekezdésével összefüggésben,
                                                                        Az Orosz Föderációban a többoldalú nukleáris környezeti
                                                                        programról szóló keretmegállapodás (MNEPR) és annak az
                                                                        igényekről, bírósági eljárásokról és kártalanításokról szóló
tekintettel az Európai Atomenergia-közösséget létrehozó szerző-         jegyzőkönyve Európai Közösség nevében történő aláírását a
désre, és különösen annak 101. cikke (2) bekezdésére,                   Tanács jóváhagyja, az említett megállapodás megkötéséről szóló
                                                                        tanácsi határozatra is figyelemmel.
tekintettel a Bizottság javaslatára,
                                                                        A megállapodás és a jegyzőkönyv szövegét csatolták ehhez a
                                                                        határozathoz.
mivel:
                                                                                2. cikk
(1)    A Bizottság a Közösség nevében részt vett az Orosz Föde-
       rációban a többoldalú nukleáris környezeti programról            A keretmegállapodás és annak jegyzőkönyve Európai
       szóló keretmegállapodás (MNEPR) és annak az igényekről,          Atomenergia-közösség nevében történő elfogadását a Tanács
       bírósági eljárásokról és kártalanításokról szóló jegyző-         jóváhagyja.
       könyve megtárgyalásán.
                                                                                3. cikk
(2)    A Bizottságnak és az érintett tagállamoknak össze kell
       hangolniuk álláspontjaikat az MNEPR-bizottság ülését
       megelőzően.
                                                                        A Közösséget a Bizottság képviseli a megállapodás 4. cikkében
                                                                        említett bizottságban (MNEPR-bizottság).
(3)    A megállapodást és annak jegyzőkönyvét az Európai
       Közösség nevében alá kell írni, annak elfogadására is figye-
       lemmel.                                                                                4. cikk
                                                                        A Tanács felhatalmazza a Tanács elnökét, hogy jelölje ki a
(4)    A megállapodásnak és annak jegyzőkönyvének az Európai            keretmegállapodásnak és annak jegyzőkönyvének a Közösség
       Atomenergia-közösség nevében történő, Bizottság általi           nevében történő aláírására jogosult személy(eke)t, a megállapodás
       elfogadását jóvá kell hagyni,                                    megkötésére is figyelemmel.
 ---pagebreak--- 118        HU                            Az Európai Unió Hivatalos Lapja                               11/47. kötet
                                                        5. cikk
    A megállapodást és a jegyzőkönyvet az aláírásától a hatálybalépéséig ideiglenesen kell alkalmazni.
    Kelt Brüsszelben, 2003. május 19-én.
                                                                                a Tanács részéről
                                                                                az elnök
                                                                               G. PAPANDREOU


title: Jacques Barrot, az Európai Bizottság alelnöke feladatait érintő új hatáskörmegosztás Az Európai Parlament 2008. június 18-i határozata Jacques Barrot, az Európai Bizottság alelnöke feladatait érintő új hatáskörmegosztás jóváhagyásáról

text:
               27.11.2009

               HU

               Az Európai Unió Hivatalos Lapja

               CE 286/103

         2008. június 18., szerdaJacques Barrot, az Európai Bizottság alelnöke feladatait érintő új hatáskörmegosztás
   P6_TA(2008)0290
   Az Európai Parlament 2008. június 18-i határozata Jacques Barrot, az Európai Bizottság alelnöke feladatait érintő új hatáskörmegosztás jóváhagyásáról
   2009/C 286 E/40

      Az Európai Parlament,

   tekintettel az EK-Szerződés 217. cikkének (2) bekezdésére,
   tekintettel az Európai Parlament és a Bizottság közötti keretmegállapodás (1) 5. pontjára,
   tekintettel a 2008. május 9-i javaslatra, amely szerint módosítani kell Jacques Barrot, a Bizottság alelnöke feladatköreit,
   tekintettel az alelnök illetékes parlamenti bizottság általi, 2008. június 16-i meghallgatására,
   tekintettel eljárási szabályzata 99. cikkére,

               1.

               jóváhagyja a Jacques Barrot alelnök feladatait érintő új hatáskörmegosztást a Bizottság hátralévő hivatali idejére 2009. október 31-ig;

               2.

               utasítja elnökét, hogy továbbítsa ezt az állásfoglalást a Tanácsnak, a Bizottságnak, valamint a tagállamok kormányainak.

      (1)  HL C 117. E, 2006.5.18., 123. o.


title: A Bizottság határozata (1997. november 17.) az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről a Kirgiz Köztársaság között a kereskedelemről és kereskedelemmel kapcsolatos ügyekről szóló ideiglenes megállapodásnak az Európai Szén- és Acélközösség és az Európai Atomenergia-közösség nevében történő megkötéséről

text:
Fontos jogi nyilatkozat

|

31997D0796

Hivatalos Lap L 323 , 26/11/1997 o. 0038 - 0038

		A Bizottság határozata(1997. november 17.)az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről a Kirgiz Köztársaság között a kereskedelemről és kereskedelemmel kapcsolatos ügyekről szóló ideiglenes megállapodásnak az Európai Szén- és Acélközösség és az Európai Atomenergia-közösség nevében történő megkötéséről(EGT vonatkozású szöveg)(97/796/ESZAK, Euratom)AZ EURÓPAI KÖZÖSSÉGEK BIZOTTSÁGA,tekintettel az Európai Szén- és Acélközösséget létrehozó szerződésre, és különösen annak 95. cikke (1) bekezdésére,tekintettel az Európai Atomenergia-közösséget létrehozó szerződésre, és különösen annak 101. cikke (2) bekezdésére,mivel az 1995. február 9-én Brüsszelben aláírt partnerségi és együttműködési megállapodás hatálybalépéséig célszerű jóváhagyni az 1996. november 28-án Brüsszelben aláírt, az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről a Kirgiz Köztársaság között a kereskedelemről és kereskedelemmel kapcsolatos ügyekről szóló ideiglenes megállapodást;mivel az ideiglenes megállapodás aláírása szükséges a Közösségnek az Európai Szén- és Acélközösséget létrehozó szerződés 2. és 3. cikkében megfogalmazott céljai elérése érdekében; mivel a szerződés nem határozott meg minden, e határozat által szabályozott esetet;a tanácsadó bizottsággal való konzultációt követően és a Tanács 1997. július 22-én megadott jóváhagyásával,A KÖVETKEZŐKÉPPEN HATÁROZOTT:1. cikkAz egyrészről az Európai Közösség, az Európai Szén- és Acélközösség és az Európai Atomenergia-közösség, másrészről a Kirgiz Köztársaság között a kereskedelemről és kereskedelemmel kapcsolatos ügyekről szóló ideiglenes megállapodást, a jegyzőkönyvet és a nyilatkozatokat az Európai Szén- és Acélközösség és az Európai Atomenergia-közösség nevében a Tanács jóváhagyja.E szövegeket csatolták e határozathoz [1].2. cikkAz ideiglenes megállapodás 33. cikkében előírt értesítést az Európai Szén- és Acélközösség és az Európai Atomenergia-közösség nevében a Tanács elnöke küldi meg.Kelt Brüsszelben, 1997. november 17-én.a Bizottság részérőlaz elnökJacques Santer[1] HL L 235., 1997.8.26., 3. o.--------------------------------------------------


title: Az Európai Számvevőszék 12-2005. sz. határozata (2005. március 10.) a Számvevőszék dokumentumaihoz való nyilvános hozzáférésről

text:
               20.4.2005

               HU

               Az Európai Unió Hivatalos Lapja

               C 96/1

         12-2005. SZ. HATÁROZAT a ámvevőszék
   (2005. március 10.)
    a Számvevőszék dokumentumaihoz való nyilvános hozzáférésről
   (2005/C 96/01)
   AZ EURÓPAI KÖZÖSSÉGEK SZÁMVEVŐSZÉKE,
   tekintettel működési szabályzatára (1) és különösen annak 30. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendeletre (2) és különösen annak 143. cikke (2) bekezdésére és 144. cikke (1) bekezdésére,
   mivel:
   az Európai Unióról szóló szerződés 1. cikkének második albekezdése bevezeti a nyitottság elvét, megállapítva, hogy a Szerződés új szakaszt jelent az Európa népei közötti egyre szorosabb egység létrehozásának folyamatában, amelyben a döntéseket a lehető legnyilvánosabban és az állampolgárokhoz a lehető legközelebb eső szinten hozzák meg;
   az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK parlamenti és tanácsi rendeletről (3) kiadott együttes nyilatkozatában (4) az Európai Parlament, a Tanács és a Bizottság az intézményeket az e rendeletben meghatározott elveket és korlátozásokat figyelembe vevő belső szabályzat elfogadására szólítják fel a dokumentumaikhoz való nyilvános hozzáférésre vonatkozólag;
   a Számvevőszék 18/97. számú határozata a Számvevőszék birtokában levő dokumentumokhoz való hozzáférésre irányuló kérelmek kezelésére vonatkozó belső szabályokról (5) a 1049/2001/EK rendelet előtt keletkezett, ezért át kell dolgozni a rendeletnek és az Európai Bíróság és az Elsőfokú Bíróság joggyakorlatának megfelelően;
   a nyitottság fokozza a közigazgatás törvényességét, eredményességét és elszámoltathatóságát, erősítve ezáltal a demokrácia alapelveit. E cél érdekében ösztönözni kell a dokumentumokhoz való hozzáféréssel kapcsolatos helyes igazgatási gyakorlatot;
   bizonyos köz- és egyéni érdekeket azonban védeni kell a dokumentumokhoz való nyilvános hozzáférés elve alóli kivételek kikötésével. Különösen az ellenőrzési adatok bizalmas természetére vonatkozó nemzetközi ellenőrzési standardokat kell tiszteletben tartani,
   A KÖVETKEZŐKÉPPEN HATÁROZOTT:
   1. cikk
   Cél
   E határozat célja azon feltételek, korlátozások és eljárások meghatározása, amelyek keretein belül a Számvevőszék nyilvános hozzáférést engedélyez dokumentumaihoz.
   2. cikk
   Kedvezményezettek és hatály
   (1)   Az e határozatban és az ellenőrzési adatok bizalmasságát szabályozó nemzetközi standardokban megállapított rendelkezések keretén és korlátozásain belül bármely uniós polgár, illetve valamely tagállamban lakóhellyel vagy létesítő okirat szerinti székhellyel rendelkező természetes vagy jogi személy jogosult a Számvevőszék dokumentumaihoz hozzáférni az e határozatban megállapított elvek, feltételek és korlátozások szerint.
   (2)   Ugyanezen elvek, feltételek és korlátozások betartásával a Számvevőszék a nem a tagállamokban lakó, illetve létesítő okirat szerinti székhellyel azokban nem rendelkező természetes vagy jogi személyek számára is biztosíthat hozzáférést a dokumentumaihoz.
   (3)   Ez a határozat a Számvevőszék birtokában lévő dokumentumokra vonatkozik, amely dokumentumokat a Számvevőszék készített, vagy azok hozzá érkeztek, és a birtokában vannak.
   (4)   E határozat nem érinti a Számvevőszék által birtokolt dokumentumokhoz való azon nyilvános hozzáférési jogokat, amelyek nemzetközi jogi okmányokból vagy az azokat végrehajtó közösségi jogi aktusokból származhatnak.
   3. cikk
   Meghatározások
   E határozat alkalmazásában:

               a)

               „dokumentum”: az adathordozótól (papír, elektronikus forma vagy hang-, kép- vagy audiovizuális felvétel) függetlenül bármely adattartalom;

               b)

               „harmadik fél”: a Számvevőszéken kívüli bármely természetes vagy jogi személy vagy szervezet, beleértve a tagállamokat, más közösségi vagy a Közösségen kívüli intézményeket és testületeket, valamint harmadik országokat.

         4. cikk
   Kivételek
   (1)   A Számvevőszék megtagadja a dokumentumokhoz való hozzáférést, ha a közzététel kedvezőtlenül befolyásolná a következők védelmét:

               a)

               a közérdek tekintetében többek között:

                           —

                           közbiztonság,

                           —

                           honvédelmi és katonai ügyek,

                           —

                           nemzetközi kapcsolatok,

                           —

                           a Közösség vagy valamely tagállam pénzügyi, monetáris vagy gazdaságpolitikája;

               b)

               a személyiség és a magánszemély becsületének védelme, különösen a személyi adatok védelmére vonatkozó közösségi joganyagnak megfelelően.

         (2)   Az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 143. cikke (2) bekezdésében és 144. cikke (1) bekezdésében, valamint a közösségi jog egyéb jogi okmányainak vonatkozó rendelkezéseiben meghatározott bizalmasságra vonatkozó szabályokkal összhangban a Számvevőszék megtagadja a hozzáférést ellenőrzései megállapításaihoz. A Számvevőszék megtagadhatja továbbá a hozzáférést a megállapítások kialakítása során használt dokumentumokhoz.
   (3)   A Számvevőszék megtagadja a dokumentumokhoz való hozzáférést, ha a közzététel kedvezőtlenül befolyásolná a következők védelmét:

               —

               természetes vagy jogi személy kereskedelmi érdekei, beleértve a szellemi tulajdont is,

               —

               bírósági eljárások és jogi tanácsadás,

               —

               vizsgálatok, nyomozások és ellenőrzések.

         (4)   A Számvevőszék által belső használatra összeállított vagy az intézmény által kapott olyan ügyre vonatkozó dokumentumhoz való hozzáférést, amellyel kapcsolatosan a Számvevőszék még nem hozott határozatot, meg kell tagadni, ha a dokumentum közzététele a Számvevőszék döntéshozatali eljárását veszélyeztetné.
   A Számvevőszéken belüli tanácskozások és előzetes egyeztetések részét képező, belső használatra korlátozott állásfoglalásokat tartalmazó dokumentumokhoz való hozzáférést meg kell tagadni a döntés meghozatalát követően is, amennyiben a dokumentum közzététele a Számvevőszék döntéshozatali eljárását veszélyeztetné.
   (5)   Ha a kérelem olyan dokumentumra vonatkozik, amely a Számvevőszék birtokában van, de amelynek nem a Számvevőszék a szerzője, a Számvevőszék visszaigazolja a kérelem beérkezését és megadja annak a személynek, intézménynek vagy szervnek a nevét, amelynek a kérelmet címezni kell.
   (6)   Ha a kivételek bármelyike a kért dokumentumnak csak részeit érinti, a dokumentum fennmaradó részei közzétehetők.
   (7)   Az e cikkben közölt kivételek a Közösségek levéltárainak a nyilvánosság számára történő megnyitásáról szóló, 354/83/EGK, Euratom tanácsi rendelet (6) sérelme nélkül alkalmazandók.
   (8)   Az e cikkben közölt kivételek ellenére a Számvevőszék dönthet egy dokumentum egészéhez vagy részeihez való hozzáférés engedélyezéséről, ha a közzétételhez magasabb közérdek fűződik.
   5. cikk
   Kérelmek
   A dokumentumhoz való hozzáférés iránti kérelmeket írásban kell előterjeszteni (7), papíron vagy elektronikus formában, az EK-Szerződés 314. cikkében említett nyelvek (8) valamelyikén és megfelelő pontossággal ahhoz, hogy a Számvevőszék a dokumentumot azonosítani tudja. A kérelmező nem köteles megindokolni a kérelmet.
   6. cikk
   A kérelmek feldolgozása első fokon
   (1)   A dokumentumokhoz való hozzáférés iránti kérelmeket a Külkapcsolatok osztályának igazgatója bírálja el. Az igazgató átvételi elismervényt küld a kérelmezőnek, majd megvizsgálja a kérelmet és dönt a megteendő intézkedésről.
   (2)   A kérelem tárgyának függvényében a Külkapcsolatok osztályának igazgatója tájékoztatja az illetékes tagot, a főtitkárt, a jogi szolgálatot vagy az adatvédelmi biztost, illetve szükség esetén a véleményüket kéri, mielőtt a kért dokumentum közzétételének jóváhagyásáról döntene.
   (3)   A dokumentumhoz való hozzáférés iránti kérelmet haladéktalanul el kell bírálni. A Számvevőszék a kérelem iktatásától számított 15 munkanapon belül vagy jóváhagyja és elérhetővé teszi a kért dokumentumot a 9. cikknek megfelelően, vagy írásbeli, indoklással ellátott válaszban teljesen vagy részlegesen elutasítja a kérelmet, továbbá tájékoztatja a kérelmezőt arról a jogáról, hogy a 7. cikknek megfelelően kérheti a Számvevőszéket álláspontjának felülvizsgálatára.
   (4)   Amikor a kérelem jelentős terjedelmű vagy igen nagyszámú dokumentumra vonatkozik, a Számvevőszék nem hivatalosan is tárgyalhat a kérelmezővel a megfelelő megoldás kialakítása érdekében. Ilyen esetekben a (3) bekezdésben előírt határidő 15 munkanappal meghosszabbítható, feltéve hogy a kérelmezőt erről előzetesen értesítik és a döntést megindokolják.
   7. cikk
   Felülvizsgálat
   (1)   A részleges vagy teljes elutasítást követően a kérelmező az elutasítás kézhezvételétől számított 15 munkanapon belül kérheti a Számvevőszéket álláspontjának felülvizsgálására.
   (2)   Ha a Számvevőszék nem válaszol az előírt határidőn belül, az a kérelmezőt szintén felülvizsgálat kérésére jogosítja fel.
   8. cikk
   A felülvizsgálati kérelmek feldolgozása
   (1)   A felülvizsgálati kérelmeket a Számvevőszék elnökéhez kell benyújtani. A kérelem tárgyának függvényében a Számvevőszék elnöke tanácskozik az illetékes taggal vagy a főtitkárral, illetve szükség esetén a jogi szolgálat vagy az adatvédelmi biztos véleményét kérheti, mielőtt a kért dokumentum közzétételének jóváhagyásáról döntene.
   (2)   A felülvizsgálati kérelmet haladéktalanul el kell bírálni. A Számvevőszék az ilyen kérelem iktatásától számított 15 munkanapon belül vagy megadja a hozzáférést a kért dokumentumhoz, és a 9. cikknek megfelelően ezen időtartamon belül biztosítja a hozzáférést, vagy írásbeli, indoklással ellátott válaszban teljesen vagy részlegesen elutasítja a kérelmet. Teljes vagy részleges elutasítás esetén az intézmény tájékoztatja a kérelmezőt a rendelkezésre álló jogorvoslatokról, nevezetesen arról, hogy bírósági eljárást indíthat a Számvevőszékkel szemben, és/vagy panasszal fordulhat az ombudsmanhoz az EK-Szerződés 230. cikkében, illetve 195. cikkében megállapított feltételek szerint.
   (3)   Kivételes esetekben, például amikor a kérelem jelentős terjedelmű vagy igen nagyszámú dokumentumra vonatkozik, a (2) bekezdésben előírt határidő 15 munkanappal meghosszabbítható, feltéve hogy a kérelmezőt erről előzetesen értesítik és a döntést megindokolják.
   (4)   Elutasító válasznak minősül, ha a Számvevőszék nem válaszol az előírt határidőn belül, amely arra jogosítja a kérelmezőt, hogy a (2) bekezdésben említett jogorvoslatokkal éljen.
   9. cikk
   Hozzáférés a kérelem alapján
   (1)   A kérelmező a Számvevőszék luxembourgi épületeiben történő helyszíni megtekintés vagy másolat átvétele útján férhet hozzá a jóváhagyott dokumentumokhoz, beleértve adott esetben az elektronikus másolatot is. Az első esetben a kérelmező a Külkapcsolatok osztálya igazgatójával egyezik meg a helyszíni megtekintés időpontjáról.
   (2)   A másolatok elkészítésének és elküldésének költsége a kérelmezőre áthárítható. Ez a díj nem haladhatja meg a másolatok elkészítésének és elküldésének tényleges költségét. Ingyenes a helyszíni megtekintés, a 20 db A4-es méretű oldalnál kevesebb másolat és a közvetlen hozzáférés elektronikus formában.
   (3)   Ha a kért dokumentum a nyilvánosság számára elérhető, a Számvevőszék a dokumentumokhoz való hozzáférés biztosításának kötelezettségét úgy is teljesítheti, hogy tájékoztatja a kérelmezőt a kért dokumentumhoz való hozzájutás módjáról.
   (4)   A dokumentumokat a meglévő változatban és formában kell közzétenni (beleértve az elektronikus vagy alternatív formákat is), a kérelmező igényeinek teljes mértékű figyelembevételével. A Számvevőszék nem köteles új dokumentumot készíteni vagy információkat összeállítani a kérelmező kívánságára.
   10. cikk
   Másolatok készítése a dokumentumokról
   (1)   Az e határozatnak megfelelően rendelkezésre bocsátott dokumentumokat a Számvevőszék előzetes írásbeli engedélye nélkül tilos sokszorosítani vagy kereskedelmi célokra felhasználni.
   (2)   Ez a határozat nem érinti a szerzői jogra vonatkozó azon hatályban lévő szabályokat, amelyek korlátozhatják harmadik személy másolatkészítési vagy hasznosítási jogát a közzétett dokumentumok vonatkozásában.
   11. cikk
   Záró rendelkezések
   (1)   A Számvevőszék 1997. február 20-i 18/97. számú határozata hatályát veszti.
   (2)   Ezt a határozatot az Európai Unió Hivatalos Lapjában ki kell hirdetni.
   (3)   Ez a határozat az elfogadását követő hónap első napján lép hatályba.

      Kelt Luxembourgban, 2005. március 10-én.

            A Számvevőszék részéről

         Hubert WEBER

            Elnök

      (1)  HL L 18., 2005.1.20., 1. o.

      (2)  HL L 248., 2002.9.16., 1. o.

      (3)  HL L 173., 2001.6.27., 5. o.

      (4)  HL L 145., 2001.5.31., 43. o.

      (5)  HL C 295., 1998.9.23., 1. o.

      (6)  A Tanács 354/83/EGK, Euratom rendelete, amelyet az 1700/2003/EK, Euratom tanácsi rendelet (HL L 243., 2003.9.27, 1. o.) módosított.

      (7)  A cím: Európai Számvevőszék, Külkapcsolatok osztálya igazgatója, 12, rue Alcide De Gasperi, L-1615 Luxembourg. Fax: (352) 439 342, e-mail: Euraud@eca.eu.int.

      (8)  Jelenleg: angol, cseh, dán, észt, finn, francia, görög, holland, ír, lett, lengyel, litván, magyar, máltai, német, olasz, portugál, spanyol, svéd, szlovák és szlovén.


title: 2014/579/EU: Az Európai Parlament határozata ( 2014. április 3. ) az Európai Környezetvédelmi Ügynökség 2012-es pénzügyi évre szóló költségvetésének végrehajtására vonatkozó mentesítésről

text:
               5.9.2014

               HU

               Az Európai Unió Hivatalos Lapja

               L 266/206

         AZ EURÓPAI PARLAMENT HATÁROZATA
   (2014. április 3.)
   az Európai Környezetvédelmi Ügynökség 2012-es pénzügyi évre szóló költségvetésének végrehajtására vonatkozó mentesítésről
   (2014/579/EU)
   AZ EURÓPAI PARLAMENT,

               —

               tekintettel az Európai Környezetvédelmi Ügynökség 2012-es pénzügyi évre szóló végleges éves beszámolójára,

               —

               tekintettel a Számvevőszéknek az Európai Környezetvédelmi Ügynökség 2012-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2014. február 18-i ajánlására (05849/2014 – C7-0054/2014),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Környezetvédelmi Ügynökségről és az európai környezeti információs és megfigyelő hálózatról szóló, 2009. április 23-i 401/2009/EK európai parlamenti és tanácsi rendeletre (4) és különösen annak 13. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A7-0235/2014),

               1.

               mentesítést ad az Európai Környezetvédelmi Ügynökség ügyvezető igazgatója számára az ügynökség 2012-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Környezetvédelmi Ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 365., 2013.12.13., 106. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 126., 2009.5.21., 13. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: 2006/695/EK: A Tanács határozata ( 2006. július 17. ) az Európai Közösség és a Maldív Köztársaság között a légi szolgáltatások bizonyos kérdéseiről létrejött megállapodás aláírásáról és ideiglenes alkalmazásáról

text:
               17.10.2006

               HU

               Az Európai Unió Hivatalos Lapja

               L 286/19

         A TANÁCS HATÁROZATA
   (2006. július 17.)
   az Európai Közösség és a Maldív Köztársaság között a légi szolgáltatások bizonyos kérdéseiről létrejött megállapodás aláírásáról és ideiglenes alkalmazásáról
   (2006/695/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 80. cikke (2) bekezdésére, a 300. cikk (2) bekezdése első albekezdésének első mondatával összefüggésben,
   tekintettel a Bizottság javaslatára,
   mivel:

               (1)

               A Tanács 2003. június 5-én felhatalmazta a Bizottságot, hogy tárgyalásokat kezdeményezzen harmadik országokkal a meglévő kétoldalú megállapodások egyes rendelkezéseinek egy közösségi megállapodással való felváltásáról.

               (2)

               A Bizottság a Közösség nevében tárgyalásokat folytatott a Maldív Köztársasággal egy, a légi szolgáltatások bizonyos kérdéseiről szóló megállapodás megkötésére a Bizottságot a meglévő kétoldalú megállapodások egyes rendelkezéseinek egy közösségi megállapodással való felváltása céljából a harmadik országokkal folytatandó tárgyalások kezdeményezésére felhatalmazó tanácsi határozat mellékletében foglalt mechanizmusokkal és irányelvekkel összhangban.

               (3)

               A megállapodás egy későbbi időpontban történő megkötésére figyelemmel, a Bizottság által megtárgyalt megállapodást alá kell írni, és azt ideiglenesen alkalmazni kell,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és a Maldív Köztársaság között a légi szolgáltatások bizonyos kérdéseiről létrejött megállapodás aláírása – figyelemmel annak későbbi időpontban való megkötéséről szóló tanácsi határozatra – a Közösség részéről jóváhagyásra kerül.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak a Közösség nevében történő aláírására jogosult személy(eke)t.
   3. cikk
   A megállapodást annak hatálybalépéséig az azon napot követő hónap első napjától kell ideiglenesen alkalmazni, amelyen a szerződő felek írásban értesítették egymást arról, hogy az ehhez szükséges eljárásoknak eleget tettek.
   4. cikk
   A Tanács elnöke felhatalmazást kap, hogy a megállapodás 9. cikke 2. bekezdésében előírt értesítést megtegye.

      Kelt Brüsszelben, 2006. július 17-én.

            a Tanács részéről

            az elnök

         E. TUOMIOJA

    ---documentbreak---

               17.10.2006

               HU

               Az Európai Unió Hivatalos Lapja

               L 286/20

         MEGÁLLAPODÁS
   az Európai Közösség és a Maldív Köztársaság között a légi szolgáltatások bizonyos kérdéseiről
   AZ EURÓPAI KÖZÖSSÉG
   egyrészről,
   A MALDÍV KÖZTÁRSASÁG
   másrészről
   (a továbbiakban: a szerződő felek)
   MEGÁLLAPÍTVA, hogy az Európai Közösség számos tagállama és a Maldív Köztársaság között olyan kétoldalú légiközlekedési megállapodások jöttek létre, amelyek a közösségi joggal ellentétes rendelkezéseket tartalmaznak,
   MEGÁLLAPÍTVA, hogy az Európai Közösség kizárólagos hatáskörrel rendelkezik számos olyan kérdést illetően, amelyre az Európai Közösség tagállamai és harmadik országok között létrejött kétoldalú légiközlekedési megállapodások kiterjedhetnek,
   MEGÁLLAPÍTVA, hogy a közösségi jog szerint a valamely tagállamban székhellyel rendelkező közösségi légifuvarozóknak joguk van hátrányos megkülönböztetés nélkül hozzáférni az Európai Közösség tagállamai és harmadik országok közötti légi útvonalakhoz,
   TEKINTETTEL az Európai Közösség és egyes harmadik országok között létrejött megállapodásokra, amelyek a közösségi joggal összhangban az ilyen harmadik országok állampolgárai számára lehetővé teszik, hogy az Európai Közösség tagállamai által engedélyezett légiközlekedési vállalatokban tulajdonjogot szerezzenek,
   FELISMERVE, hogy az Európai Közösség tagállamai és a Maldív Köztársaság között létrejött kétoldalú légiközlekedési megállapodások azon rendelkezéseit, amelyek ellentétesek az Európai Közösség jogszabályaival, összhangba kell hozni azokkal az Európai Közösség és a Maldív Köztársaság közötti légi szolgáltatások rendezett jogi hátterének létrehozása és az ilyen légi szolgáltatások folytonosságának fenntartása érdekében,
   MEGÁLLAPÍTVA, hogy a közösségi jog szerint légifuvarozók – elméletileg – nem köthetnek olyan megállapodásokat, amelyek hatással lehetnek az Európai Közösség tagállamai közötti kereskedelemre, és amelyek célja vagy hatása a verseny megakadályozása, korlátozása vagy torzítása,
   FELISMERVE, hogy az Európai Közösség tagállamai és a Maldív Köztársaság között létrejött kétoldalú légiközlekedési megállapodások azon rendelkezései, amelyek i. előírják vagy előnyben részesítik az olyan, vállalkozások közötti megállapodásoknak, vállalkozásszövetségi határozatoknak vagy összehangolt magatartásoknak az elfogadását, amelyek megakadályozzák, torzítják vagy korlátozzák a légifuvarozók közötti versenyt a fontos útvonalakon; vagy ii. bármely efféle megállapodás, határozat vagy összehangolt magatartás hatásait erősítik; vagy iii. a légifuvarozókra vagy más magánjellegű gazdasági szereplőkre hárítják a felelősséget az olyan intézkedésekért, amelyek megakadályozzák, torzítják vagy korlátozzák a légifuvarozók közötti versenyt a fontos útvonalakon, hozzájárulhatnak ahhoz, hogy a vállalkozásokra vonatkozó versenyszabályok veszítenek hatékonyságukból,
   MEGÁLLAPÍTVA, hogy az Európai Közösségnek e tárgyalások keretében nem célja az Európai Közösség és a Maldív Köztársaság közötti légi forgalom mértékének növelése, a közösségi légifuvarozók és a Maldív Köztársaság légifuvarozói közti egyensúly befolyásolása, vagy a meglévő kétoldalú légiközlekedési megállapodások rendelkezéseinek a forgalmi jogok tekintetében történő módosítása,
   A KÖVETKEZŐKBEN ÁLLAPODTAK MEG:
   1. cikk
   Általános rendelkezések
   (1)   E megállapodás alkalmazásában a „tagállamok” az Európai Közösség tagállamai.
   (2)   Az I. mellékletben felsorolt valamennyi megállapodásban az adott megállapodásban szerződő félként szereplő tagállam állampolgáraira való hivatkozásokat a tagállamok állampolgáraira való hivatkozásként kell értelmezni.
   (3)   Az I. mellékletben felsorolt valamennyi megállapodásban az adott megállapodásban szerződő félként szereplő tagállam légifuvarozóira vagy légitársaságaira való hivatkozásokat a szóban forgó tagállam által kijelölt légifuvarozókra vagy légitársaságokra való hivatkozásként kell értelmezni.
   2. cikk
   Tagállam általi kijelölés
   (1)   A II. melléklet a), illetve b) pontjában felsorolt cikkek vonatkozó rendelkezései helyébe az e cikk 2. és 3. bekezdésének rendelkezései lépnek az érintett tagállam légifuvarozójának kijelölése, a légifuvarozó részére a Maldív Köztársaság által megadott engedélyek és jogosítványok, valamint a légifuvarozó ilyen engedélyeinek vagy jogosítványainak megtagadása, visszavonása, felfüggesztése vagy korlátozása tekintetében.
   (2)   A tagállam általi kijelölés kézhezvételét követően a Maldív Köztársaság a legrövidebb eljárási időn belül megadja a megfelelő engedélyeket és jogosítványokat, feltéve, hogy:

               i.

               a légifuvarozó az Európai Közösséget létrehozó szerződés értelmében a kijelölő tagállamban telepedett le, és az az Európai Közösség jogszabályainak megfelelő érvényes üzemeltetési engedéllyel rendelkezik;

               ii.

               a működési engedély kiadásáért felelős tagállam gyakorolja és fenntartja a légifuvarozó hatékony szabályozási ellenőrzését, valamint az illetékes légiforgalmi hatóságot a kijelölésben egyértelműen meghatározza; valamint

               iii.

               a légifuvarozó tulajdona és tényleges ellenőrzése közvetlenül vagy többségi tulajdon révén a tagállamok és/vagy a tagállamok állampolgárai, vagy a III. mellékletben felsorolt egyéb államok és/vagy azok állampolgárai kezében van.

         (3)   A Maldív Köztársaságnak jogában áll a tagállam által kijelölt légifuvarozó engedélyeit vagy jogosítványait megtagadni, visszavonni, felfüggeszteni vagy korlátozni, amennyiben:

               i.

               a légifuvarozó az Európai Közösséget létrehozó szerződés értelmében nem a kijelölő tagállamban telepedett le, vagy az nem rendelkezik az Európai Közösség jogszabályainak megfelelő érvényes üzemeltetési engedéllyel;

               ii.

               nem a működési engedély kiadásáért felelős tagállam gyakorolja vagy tartja fenn a légifuvarozó hatékony szabályozási ellenőrzését, valamint az illetékes légiforgalmi hatóság a kijelölésben nincs egyértelműen meghatározva; vagy

               iii.

               a légifuvarozó tulajdona és tényleges ellenőrzése közvetlenül vagy többségi tulajdon révén nem a tagállamok és/vagy a tagállamok állampolgárai, vagy a III. mellékletben felsorolt egyéb államok és/vagy azok állampolgárai kezében van.

         Az e bekezdés szerinti jogának gyakorlása során a Maldív Köztársaság nem tehet az állampolgárság alapján hátrányos megkülönböztetést a közösségi légifuvarozók között.
   3. cikk
   Biztonság
   (1)   A II. melléklet c) pontjában felsorolt cikkek rendelkezései kiegészülnek az e cikk 2. bekezdésének rendelkezéseivel.
   (2)   Ha egy tagállam olyan légifuvarozót jelöl ki, amelynek szabályozási ellenőrzését egy másik tagállam gyakorolja és tartja fenn, a Maldív Köztársaságnak a légifuvarozót kijelölő tagállam és a Maldív Köztársaság között létrejött megállapodásban foglalt biztonsági rendelkezések szerinti jogai a biztonsági előírásoknak az adott másik tagállam általi elfogadása, végrehajtása és betartása során, valamint az adott légifuvarozó működési engedélye tekintetében ugyanúgy érvényesülnek.
   4. cikk
   A repülőgép-üzemanyagra kivetett illetékek
   (1)   A II. melléklet d) pontjában felsorolt cikkek rendelkezései kiegészülnek az e cikk 2. bekezdésének rendelkezéseivel.
   (2)   A II. melléklet d) pontjában felsorolt megállapodásokban foglaltak bármely ellenkező értelmű rendelkezés ellenére nem akadályozhatják meg a tagállamokat abban, hogy hátrányos megkülönböztetés nélkül adókat, illetékeket, vámokat vagy díjakat vessenek ki a területükön felvett és a Maldív Köztársaság által kijelölt légifuvarozó azon légi járműve által felhasznált üzemanyagra, amely az adott tagállam területének egy pontja és az adott tagállam területének egy másik pontja vagy egy másik tagállam területe között közlekedik.
   5. cikk
   Viteldíjak az Európai Közösségen belüli légi útvonalakon
   (1)   A II. melléklet e) pontjában felsorolt cikkek rendelkezései kiegészülnek az e cikk 2. bekezdésének rendelkezéseivel.
   (2)   Az I. mellékletben felsorolt, és a II. melléklet e) pontjában foglalt rendelkezést tartalmazó megállapodás alapján a Maldív Köztársaság által kijelölt légifuvarozó(k)nak az Európai Közösségen belüli légi útvonalakon közlekedő járataira vonatkozóan kiszabott viteldíjak az európai közösségi jog hatálya alá tartoznak.
   6. cikk
   A versenyszabályoknak való megfelelés
   (1)   A tagállamok és a Maldív Köztársaság között kötött kétoldalú légiforgalmi megállapodások nem sérthetik a szerződő felek versenyszabályait.
   (2)   A II. melléklet f) pontjában felsorolt rendelkezések törlésre kerülnek, így hatályukat vesztik.
   7. cikk
   A megállapodás mellékletei
   E megállapodás mellékletei a megállapodás szerves részét képezik.
   8. cikk
   Felülvizsgálat vagy módosítás
   A szerződő felek kölcsönös megegyezés alapján bármikor felülvizsgálhatják vagy módosíthatják ezt a megállapodást.
   9. cikk
   Hatálybalépés és ideiglenes alkalmazás
   (1)   Ez a megállapodás azon a napon lép hatályba, amikor a szerződő felek írásban értesítették egymást arról, hogy a megállapodás hatálybalépéséhez szükséges belső eljárásoknak eleget tettek.
   (2)   Az 1. bekezdéstől eltérve a felek megegyeznek abban, hogy az azt a napot követő első hónap első napjától, amikor a felek értesítik egymást, hogy a szükséges eljárások lezárultak, e megállapodást ideiglenesen alkalmazzák.
   (3)   Valamely tagállam és a Maldív Köztársaság között létrejött azon megállapodást, amely e megállapodás aláírásának napján még nem lépett hatályba, és amelyet nem alkalmaznak ideiglenesen, az I. melléklet b) pontja sorolja fel. E megállapodást arra a megállapodásra annak hatálybalépése vagy ideiglenes alkalmazása napjától alkalmazni kell.
   10. cikk
   A szerződés felbontása
   (1)   Ha az I. mellékletben felsorolt valamelyik megállapodás hatályát veszti, e megállapodás minden olyan rendelkezése, amely az I. mellékletben felsorolt szóban forgó megállapodásra vonatkozik, szintén hatályát veszti.
   (2)   Abban az esetben, ha az I. mellékletben felsorolt összes megállapodás hatályát veszti, ez a megállapodás is hatályát veszti.

      FENTIEK HITELÉÜL, az alulírott, erre kellően feljogosított meghatalmazottak aláírták ezt a megállapodást.
      Kelt Brüsszelben, a kétezerhatodik év szeptember havának huszonegyedik napján, két-két eredeti példányban angol, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, spanyol, svéd, szlovák, szlovén és maldív dhivehi nyelven.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         Por la República de Maldivas
         Za Maledivskou republiku
         For Republikken Maldiverne
         Für die Republik Malediven
         Maldiivi Vabariigi nimel
         Για τη Δημοκρατία των Μαλδιβών
         For the Republic of Maldives
         Pour la République des Maldives
         Per la Repubblica delle Maldive
         Maldivu Republikas vārdā
         Ma1dyvų Respublikos vardu
         A Maldív Köztársaság részéről
         Għar-Repubblika tal-Maldivi
         Voor de Republiek der Maldiven
         W imieniu Republiki Malediwów
         Pela República das Maldivas
         Za Maldivskú republiku
         Za Republiko Maldivi
         Malediivien tasavallan puolesta
         För Republiken Maldiverna

   I. MELLÉKLET
   A megállapodás 1. cikkében említett megállapodások jegyzéke

               a)

               A Maldív Köztársaság és az Európai Közösség tagállamai között létrejött légiközlekedési megállapodások, amelyeket e megállapodás aláírásának napján már megkötöttek, aláírtak és/vagy ideiglenesen alkalmaznak:

                           —

                           az Osztrák Köztársaság szövetségi kormánya és a Maldív Köztársaság kormánya között létrejött légiközlekedési megállapodás, amelyet Maléban, 1997. február 4-én írtak alá, a továbbiakban a II. mellékletben: a Maldív-szigetek–Ausztria megállapodás,

                           —

                           a Francia Köztársaság kormánya és a Maldív Köztársaság kormánya között létrejött légiközlekedési megállapodás, amelyet Maléban, 2001. február 5-én írtak alá, a továbbiakban a II. mellékletben: a Maldív-szigetek–Franciaország megállapodás,

                           —

                           a Német Szövetségi Köztársaság és a Maldív Köztársaság között létrejött légiközlekedési megállapodás, amelyet Maléban, 1993. november 10-én írtak alá, a továbbiakban a II. mellékletben: a Maldív-szigetek–Németország megállapodás,

                           —

                           a Holland Királyság kormánya és a Maldív Köztársaság kormánya között a területük közötti és azon túli légi útvonalakon történő légiközlekedési szolgáltatásokról létrejött megállapodás, amelyet Hágában, 1994. június 23-án írtak alá, a továbbiakban: a Maldív-szigetek–Hollandia megállapodás,

                           —

                           a Nagy-Britannia és Észak-Írország Egyesült Királyságának kormánya és a Maldív Köztársaság kormánya között létrejött légiközlekedési megállapodás, amelyet Maléban, 1996. január 20-án írtak alá, a továbbiakban a II. mellékletben: a Maldív-szigetek–Egyesült Királyság megállapodás.
                           A Maléban, 2000. szeptember 7-én kelt egyetértési nyilatkozattal módosítva.

               b)

               Légiközlekedési megállapodás, amelyet a Maldív Köztársaság és az Európai Közösség tagállamai parafáltak vagy aláírtak, és amely e megállapodás aláírásának napján még nem lépett hatályba, és amelyet nem alkalmaznak ideiglenesen:

                           —

                           az Olasz Köztársaság kormánya és a Maldív Köztársaság kormánya között létrejött légiközlekedési megállapodás, amelyet Maléban, 2000. január 20-án írtak alá, a továbbiakban a II. mellékletben: Maldív-szigetek–Olaszország megállapodás.

         II. MELLÉKLET
   Az I. mellékletben felsorolt megállapodásokban szereplő és a megállapodás 2–6. cikkében említett cikkek jegyzéke

               a)

               Tagállam általi kijelölés:

                           —

                           a Maldív-szigetek–Ausztria megállapodás 3. cikke,

                           —

                           a Maldív-szigetek–Franciaország megállapodás 3. cikke,

                           —

                           a Maldív-szigetek–Olaszország megállapodás 4. cikke,

                           —

                           a Maldív-szigetek–Hollandia megállapodás 4. cikke,

                           —

                           a Maldív-szigetek–Egyesült Királyság megállapodás 4. cikke;

               b)

               az engedélyek vagy jogosítványok megtagadása, visszavonása, felfüggesztése vagy korlátozása:

                           —

                           a Maldív-szigetek–Ausztria megállapodás 4. cikke,

                           —

                           a Maldív-szigetek–Franciaország megállapodás 4. cikke,

                           —

                           a Maldív-szigetek–Olaszország megállapodás 5. cikke,

                           —

                           a Maldív-szigetek–Hollandia megállapodás 5. cikke,

                           —

                           a Maldív-szigetek–Egyesült Királyság megállapodás 5. cikke;

               c)

               biztonság:

                           —

                           a Maldív-szigetek–Franciaország megállapodás 7. cikke,

                           —

                           a Maldív-szigetek–Olaszország megállapodás 11. cikke,

                           —

                           a Maldív-szigetek–Hollandia megállapodás 14. cikke;

               d)

               a repülőgép-üzemanyagra kivetett illetékek:

                           —

                           a Maldív-szigetek–Ausztria megállapodás 7. cikke,

                           —

                           a Maldív-szigetek–Franciaország megállapodás 10. cikke,

                           —

                           a Maldív-szigetek–Németország megállapodás 6. cikke,

                           —

                           a Maldív-szigetek–Olaszország megállapodás 6. cikke,

                           —

                           a Maldív-szigetek–Hollandia megállapodás 10. cikke,

                           —

                           a Maldív-szigetek–Egyesült Királyság megállapodás 8. cikke;

               e)

               viteldíjak az Európai Közösségen belül:

                           —

                           a Maldív-szigetek–Ausztria megállapodás 11. cikke,

                           —

                           a Maldív-szigetek–Franciaország megállapodás 14. cikke,

                           —

                           a Maldív-szigetek–Németország megállapodás 10. cikke,

                           —

                           a Maldív-szigetek–Olaszország megállapodás 8. cikke,

                           —

                           a Maldív-szigetek–Hollandia megállapodás 6. cikke,

                           —

                           a Maldív-szigetek–Egyesült Királyság megállapodás 7. cikke;

               f)

               a versenyszabályoknak való megfelelés:

                           —

                           a Maldív-szigetek–Ausztria megállapodás 11. cikke (2)–(6) bekezdése,

                           —

                           a Maldív-szigetek–Franciaország megállapodás 14. cikke (3)–(5) bekezdése,

                           —

                           a Maldív-szigetek–Olaszország megállapodás 8. cikke (3)–(6) bekezdése,

                           —

                           a Maldív-szigetek–Hollandia megállapodás 6. cikke (2)–(5) bekezdése.

         III. MELLÉKLET
   A megállapodás 2. cikkében említett egyéb államok jegyzéke

               a)

               Az Izlandi Köztársaság (az Európai Gazdasági Térségről szóló megállapodás alapján);

               b)

               a Liechtensteini Hercegség (az Európai Gazdasági Térségről szóló megállapodás alapján);

               c)

               a Norvég Királyság (az Európai Gazdasági Térségről szóló megállapodás alapján);

               d)

               a Svájci Államszövetség (az Európai Közösség és a Svájci Államszövetség közötti légiközlekedési megállapodás alapján).


title: A Bizottság határozata ( 2010. augusztus 10. ) a tárgyak internetével foglalkozó szakértői csoport felállításáról

text:
               11.8.2010

               HU

               Az Európai Unió Hivatalos Lapja

               C 217/10

         A BIZOTTSÁG HATÁROZATA
   (2010. augusztus 10.)
   a tárgyak internetével foglalkozó szakértői csoport felállításáról
   2010/C 217/08
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   mivel:

               (1)

               „A tárgyak internete – Cselekvési terv Európáért” című európai bizottsági közleményben (a továbbiakban: közlemény) megfogalmazottakkal összhangban európai szintű, a főbb érdekelt felek mindegyikének részvételén alapuló mechanizmust szükséges életbe léptetni, amely szaktanácsokkal segíti majd a Bizottságot a közleményben felvázolt különböző lépések megvalósítását szolgáló uniós stratégia kialakítása során.

               (2)

               Ennek megfelelően szakértői csoportot szükséges létrehozni a tárgyak internetének területén, és meg kell határozni annak feladatait és felépítését.

               (3)

               A csoport többek között az érdekeltek közötti párbeszédet hivatott elősegíteni.

               (4)

               A csoportot jogi, közgazdasági és technológiai területeken jártas szervezetek alkotják majd, mivel ezen területek relevánsak a tárgyak internete szempontjából. A csoport tagjai lehetnek ágazati és szakmai szövetségek, európai szabványügyi szervezetek, nemzetközi partnerek, fogyasztói és civil szervezetek, kutatóintézetek és tudományos intézmények, az EU tagállamai által delegált megfigyelők, valamint egyéb érdekelt uniós intézmények, például a Régiók Bizottsága és az Európai Gazdasági és Szociális Bizottság.

               (5)

               A 2001/844/EK, ESZAK, Euratom bizottsági határozat (1) mellékletében megállapított bizottsági biztonsági szabályok sérelme nélkül meg kell határozni azokat a szabályokat, amelyek szerint a tagok információkat hozhatnak nyilvánosságra.

               (6)

               A csoport tagjainak személyes adatait a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek (2) megfelelően kell feldolgozni.

               (7)

               E határozat alkalmazását célszerű határozott időtartamhoz kötni. A Bizottság kellő időben megvizsgálja, indokolt-e ezt az időtartamot meghosszabbítani,

         ELFOGADTA EZT A HATÁROZATOT:
   1. cikk
   Tárgy
   E határozatnak az Európai Unió Hivatalos Lapjában való közzététele napjától létrejön a tárgyak internetével foglalkozó szakértői csoport (a továbbiakban: csoport).
   2. cikk
   Feladatkör
   A csoport feladatai a következők:

               a)

               tanácsadás a Bizottság számára a szervezeti, jogi és műszaki kihívások uniós szintű kezelésének legcélravezetőbb módjáról;

               b)

               a tapasztalatok és a bevált módszerek cseréjének, valamint a szóbeli és írásbeli véleményalkotásnak az előmozdítása egy különböző területek érdekeltjeit tömörítő csoportban, adott esetben nemzetközi felek bevonásával;

               c)

               a tárgyak internetének kifejlesztésével és meghonosításával kapcsolatban közös szemléletmód kialakításának elősegítése az európai digitális menetrendnek, az „Európa 2020” stratégia emblematikus kezdeményezésének a keretében.

         3. cikk
   Konzultáció
   (1)   A Bizottság a tárgyak internetének európai kifejlesztésével kapcsolatban lényegesnek ítélt bármely kérdésben kikérheti a csoport véleményét, és további vitatémák felvetésére ösztönözheti a tagokat.
   4. cikk
   Tagság, a tagok kinevezése
   (1)   A csoport legfeljebb 45 tagból állhat.
   (2)   A tagok jogi, közgazdasági és technológiai területeken jártas szervezetek közül kerülnek ki, mivel ezek a területek relevánsak a tárgyak internete szempontjából.
   (3)   A Bizottság választja ki a részt vevő szervezeteket, amelyek kinevezik a képviseletüket ellátó személyeket, illetőleg azok helyetteseit.
   (4)   A csoport tagjai leváltásukig vagy megbízatásuk végéig maradnak hivatalban.
   (5)   A csoport tevékenységéhez érdemben hozzájárulni már nem tudó, illetve a tisztségéről lemondó, vagy az e cikk (3) bekezdésében vagy az Európai Unió működéséről szóló szerződés 339. cikkében előírt feltételeket nem teljesítő tag helyére annak hivatali idejének hátralevő részére új tag nevezhető ki.
   (6)   Az Európai Bizottság a szervezetek neveit közzéteszi a szakértői csoportok jegyzékében.
   (7)   A tagok nevének rögzítését, feldolgozását és közzétételét a 45/2001/EK rendeletnek megfelelően kell végrehajtani.
   5. cikk
   Működés
   (1)   A csoportban az elnöki tisztséget a Bizottság egy képviselője tölti be.
   (2)   A Bizottság egyetértésével és a csoport feladatmeghatározása alapján egyes kérdések tanulmányozására alcsoportok hozhatók létre. Megbízatásuk teljesítésével az alcsoportokat fel kell oszlatni.
   (3)   A Bizottság a csoport vagy alcsoport munkájába eseti alapon bevonhat olyan külső szakértőket is, akik egy adott napirendi kérdésben különösen jártasak. A Bizottság képviselője emellett megfigyelői státuszt adhat más személyeknek vagy testületeknek.
   (4)   A szakértői csoport tagjai és azok képviselői, valamint a meghívott szakértők és megfigyelők betartják a szerződésekben és azok végrehajtási szabályaiban előírt szakmai titoktartási követelményeket, valamint az EU minősített információknak a védelmére a 2001/844/EK, ESZAK, Euratom bizottsági határozat mellékletében meghatározott bizottsági biztonsági szabályokat. Amennyiben e követelménynek nem tesznek eleget, a Bizottság meghozhat minden szükséges intézkedést.
   (5)   A titkársági feladatok ellátásáról a Bizottság gondoskodik. A csoport és az alcsoportok ülésein részt vehetnek a Bizottság más olyan tisztviselői is, akiket érint a megbeszélések tárgya.
   (6)   A csoport a szakértői csoportokra vonatkozó egységes eljárási szabályzat alapján elfogadja saját eljárási szabályzatát.
   (7)   A Bizottság a csoport tevékenységére vonatkozó lényeges információkat közzéteszi a szakértői csoportok jegyzékében vagy a jegyzékből elérhető, külön erre a célra létrehozott internetes oldalain.
   6. cikk
   Az ülésekkel kapcsolatos kiadások
   (1)   A csoport tevékenységeiben részt vevők nem részesülnek díjazásban szolgálataikért.
   (2)   A csoport munkájában részt vevők utazási és ellátási költségeit a Bizottság a hatályos bizottsági rendelkezéseknek megfelelően téríti meg.
   (3)   A kiadásokat a Bizottság felelős szolgálatai által a csoport tevékenységére elkülönített éves költségvetés keretén belül kell visszatéríteni.
   7. cikk
   Időbeli hatály
   Ezt a határozatot 2012. december 31-ig kell alkalmazni.
   8. cikk
   Ez a határozat az Európai Unió Hivatalos Lapjában történő kihirdetését követő napon lép hatályba.

      Kelt Brüsszelben, 2010. augusztus 10-én.

            a Bizottság részéről

            az elnök

         José Manuel BARROSO

      (1)  HL L 317., 2001.12.3., 1. o.

      (2)  HL L 8., 2001.1.12., 1. o.